Moritz Bleibtreu

**Moritz Bleibtreu** (født 13. august 1971 i München) er en tysk skuespiller. 

## Liv og virke
### Bakgrunn
Bleibtreu vokste opp som sønn av østerrikske foreldre i Hamburg. Moren var skuespillerinnen Monica Bleibtreu (1944–2009), faren skuespilleren Hans Brenner (1938–1998). Bleibtreus bestefar var forfatteren Renato Attilio Bleibtreu. Hans oldemor Maximiliane Bleibtreu, hennes søster Hedwig Bleibtreu og deres foreldre Amalie Bleibtreu og Sigmund Bleibtreu var likeså skuespillere. Moritz Bleibtreu er gjennom sin far halvbror til skuespillerinnen Cilli Drexel. 

### Barneskuespiller
Allerede som barn stod han foran kameraet, og han ble særlig kjent i en tysk barne-TVserie som hans mor, Monica Bleibtreu, og hennes daværende mann, Rainer Boldt, hadde skrevet, *Neues aus Uhlenbusch* med Hans-Peter Korff. Denne barneserien ble som *[[Barna i Uhlenbusch]]* også sendt på norsk fjernsyn.

Deretter spilte han i en annen av Rainer Boldts tyske tv-serier, *Ich Hatte Einen Traum*, igjen med Hans-Peter Korff. Hans tredje rolle var i 1986 ved siden av sin mor i den tyske mini-serien *Mit meinen heißen Tränen*. Bleibtreu forlot etter ellevte klasse skolen. Han dro til Paris, der han arbeidei i et halvt år som au pair. Deretter gikk turen til New York, der han tok undervisning i skuespill.

### Karriere
Bleibtreu fortsatte sin karriere 21 år gammel på Schauspielhaus i Hamburg. Dette ble supplert av roller i mindre tyske tv-serier. I 1993 medvirket han med en mindre rolle i *Schulz & Schulz 5*.

Han ble kjent ved en rekke tyske tv-filmer, men især for sine roller i de tyske filmer *[[Løp, Lola, løp!|Lola]]*, *Knockin’ on Heaven’s Door* og *Eksperimentet* og *De grunnleggende bestanddeler*, som er basert på Michel Houellebecqs roman. For sin innsats i denne filmen mottok Bleibtreu *[[Sølvbjørnen]]* for beste hovedrolle. Bleibtreu har også mottatt en rekke andre priser for sin innsats som skuespiller i Tyskland. 

Filmen som virkelig gjorde Bleibtreu kjent for et større publikum, også utenfor Tyskland, var ''Baader Meinhof'', der han spilte hovedrollen som Andreas Baader. Med filmselskapet til Fatih Akin medvirket han i de tyske filmer *Im Juli*, *[[Solino]]* og *[[Soul Kitchen]]*.

Bleibtreu medvirket i banefilmer, blant annet i 2004 i den danske filmen *[[Fakiren fra Bilbao]]*.

Bleibtreu nevnte i år 2007 at han i 1998 hadde besluttet å «ikke at medvirke i tv-produksjoner mer, fordi filmen er mere aktiverende for tilskuerne, mens tv er mer pasifiserende».

Siden begynnelsen av 2010 har man kunne se en figur av Bleibtreu på Madame Tussauds i Berlin.

## Filmografi (utvalg)

* 1993 *Schulz und Schulz* (TV)
* 1994 *Unschuldsengel* (TV)
* 1994 *Kinder des Satans* (TV)
* 1995 *Stadtgespräch*
* 1996 *Die Gang* (TV)
* 1996 *Das erste Mal* (TV)
* 1996 *Knockin' on Heaven's Door*
* 1998 *[[Løp, Lola, løp!|Løp, Lola, Løp]]!*
* 1998 *Liebe Deine Nächste*
* 1998 *Das Gelbe vom Ei* (TV)
* 1998 *Luna Papa*
* 1999 *Fandango*
* 1999 *Invisible Circus*
* 2000 *I juli*
* 2000 *Lammbock*
* 2000 *Eksperimentet*
* 2001 *Dirigentens valg*
* 2002 *[[Solino]]*
* 2003 *Germanikus*
* 2004 *[[Agnes og hans brødre]]*
* 2004 *Fakiren fra Bilbao*
* 2004 *Basta – Rotwein oder Totsein*
* 2005 *Vom Suchen und Finden der Liebe*
* 2005 *[[München (film)|München]]*
* 2006 ''De grunnleggende bestanddeler''
* 2006 *Free RAINER*
* 2007 *Das Haus der Lerchen*
* 2008 ''Baader Meinhof''
* 2009 ''Soul Kitchen''
* 2010 *Goethe!*
* 2010 *Goebbels hemmelighet - I ondskapens tjeneste*
* 2011 *Mein bester Feind*
* 2012 *Die vierte Macht*
* 2014 *Yves Saint Laurent*
* 2015 *Kvinnen i gull*
* 2017 *[[Bye Bye Germany]]*

## Referanser


## Eksterne lenker
* 
* 
* Foto